תמונה "מאורות הרש"ש"
היערכות נרחבת לרגל יומא דהילולא של גדול המקובלים והמכוונים בדורות האחרונים – רבינו הרש"ש הקדוש זיע"א הטמון בהר הזיתים בירושלים | הוכשרו מתחמי הענק בהר הזיתים לקליטת אלפי העולים לציונו | צוואתו ההיסטורית והאחרונה – "על כל צרה שלא תבוא, תבואו ותתפללו על קברי. והנני מבטיח לכם שלא תשוב תפילתכם ריקם"
בימים אלו נשלמים ההיערכות וההכנות לקראת יומא דהילולא רבה של מרנא ורבנא הרש"ש (רבי שלום שרעבי) הקדוש זיע"א מגדולי וענקי הרוח שהעמידה גולת תימן בדורות האחרונים – גדול המקובלים בדורות האחרונים ובעל 'שער הכוונות' ושאר ספרים, בו צפויים לפקוד המונים רבים מעמך בית ישראל לצד גדולי ישראל שליט"א את ציונו שבהר הזיתים בירושלים.
רבינו הרש"ש נודע ברוב קדושתו וצדקותו לדורות עולם. בקרב חכמי המקובלים – בפרט, וגדולי ישראל – בכלל, נישא שמו בחרדה ובהערצה רבה. סיפורי מופתים וישועות נודעים ומהלכים סביב דמותו רבת האנפין, ורבים רבים עולים במשך ימות השנה לפקוד את ציונו שבהר הזיתים בירושלים, להיפקד בדבר ישועה ורחמים.
כמדי שנה בשנה, אף השנה לקראת יום ההילולא של רבינו הרש"ש ביום רביעי י' בשבט תש"פ, צפויים לעלות ולפקוד את ציונו הקדוש – המונים רבים, גדולי ישראל, תלמידי חכמים לצד עמך בית ישראל, מכל רחבי הארץ והתפוצות, החל מיום שלישי בלילה -ליל ההילולא- לציונו הקדוש השוכן כבוד בהר הזיתים בירושלים.
ממארגני ההילולא – ישיבת "מאורות הרש"ש הקדוש" שע"י 'המאורות' המרכז הרוחני העולמי ליהדות תימן בראשות הרב יהורם יפת שליט"א, הפועלים רבות להנצחת והאדרת מורשתו של הצדיק, בשיתוף עם מועצת בתי העלמין בירושלים בראשות הרב צוריאל קריספל – מוסרים, כי אלפים רבים צפויים בע"ה להשתתף במעמד ההילולא בציונו הקדוש מכל רחבי הארץ במסירות נפש רבה, על אף מזג האוויר הסוער שישנו בדרך כלל באותם ימים, ופעמים אף צפויים שלגים וסופות קשות.
עקב העלויות הרבות בהכנת ההילולא – הכנת מתחם ההילולא לקליטת ההמונים, גליון ההילולא המופץ בעותקים רבים ברחבי הארץ והעולם, סעודת ההילולא המסורתית ועוד ועוד, המסתכמים בסך של עשרות אלפי שקלים.